
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12P/32/2025 3825201241 14. 04. 2025 JUDr. Róbert Matulák ECLI:SK:OSPD:2025:3825201241.3
ROZSUDOK V MENE SLOVENSKEJ REPUBLIKY Okresný súd Prievidza sudcom JUDr. Róbertom Matulákom v právnej veci navrhovateľky: A. A., nar. XX.X.XXXX, trvale bytom B., C. B. D. E. XXX/XX, proti manželovi, ktorý návrh nepodal: F. A., nar. XX.XX.XXXX, trvale bytom B., C. B. D. E. XXX/XX, o rozvod manželstva a úpravu práv a povinností rodičov k maloletému dieťaťu: A. A., nar. XX.X.XXXX, v konaní zastúpený kolíznym opatrovníkom: Úrad práce sociálnych vecí a rodiny Prievidza, takto rozhodol: I. Manželstvo A. A., G. H., narodenej XX.X.XXXX, a F. A., narodeného XX.XX.XXXX, uzatvorené dňa XX.X.XXXX I. B. , zapísané v knihe manželstiev J. K. B., vo zväzku XX, ročník XXXX, strana XX, pod poradovým číslom XX, r o z v á dz a. II. Na čas po rozvode manželstva schvaľuje uzavretú rodičovskú dohodu v tomto znení: Maloleté dieťa, A. A., nar. XX.X.XXXX, sa zveruje do osobnej starostlivosti matky, A. A. nar. XX.X.XXXX, s tým, že obaja rodičia sú oprávnení a povinní maloletého zastupovať a spravovať jeho majetok v bežných veciach, každý samostatne. Otec, F. A., nar. XX.XX.XXXX, sa zaväzuje počnúc dňom právoplatnosti rozsudku o rozvode manželstva platiť na výživu maloletého A. mesačne sumu 180 eur, k rukám matky, mesačne vždy vopred, najneskôr do 10. dňa kalendárneho mesiaca, za ktorý sa výživné poskytuje. Styk otca s maloletým dieťaťom sa neupravuje. III. Žiaden z účastníkov nemá nárok na náhradu trov konania. odôvodnenie: Toto rozhodnutie podľa § 221 písm. a/ Civilného sporového poriadku v spojení s ust. § 2 ods. 1 Civilného mimosporového poriadku odôvodnenie neobsahuje. Poučenie: Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená
starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku. Manžel, ktorý prijal priezvisko druhého manžela, môže do 3 mesiacov od právoplatnosti rozsudku o rozvode manželstva príslušnej matrike oznámiť, že opätovne prijíma späť svoje predošlé priezvisko.

